Проект „Равен достъп до училищно образование в условията на кризи“

   Проектът се финансира от Оперативна програма „Наука и образование за интелигентен растеж“ 2014-2020, съфинансирана от Европейския съюз чрез Европейските структурни и инвестиционни фондове, по линия на Инструмента за подкрепа на преодоляването на последиците от кризата, предизвикана от пандемията от COVID-19, и подготовка за екологично, цифрово и устойчиво възстановяване на икономиката (REACT-EU).

   В рамките на проекта са предоставени технически устройства за подпомагане на обучението, предвидени са  обучения за ученици, родители, образователни медиатори и педагогически специалисти за придобиване на умения за обучение от разстояние в електронна среда.

   Проектът се осъществи в следните дейности:

**Дейност 1** Закупуване на технически средства за педагогически специалисти и ученици за обезпечаване на образователния процес в условията на кризи.

**Дейност 2** Обучение на ученици, вкл. от уязвими групи за придобиване на умения за обучение от разстояние в електронна среда

**Дейност 3** Обучение на педагогически специалисти за усъвършенстване на уменията им за преподаване/провеждане на занимания от разстояние в електронна среда.

**Дейност 4** Обучение на образователни медиатори и родители за придобиване на умения за работа в електронна среда (в т.ч. образователни платформи, търсене на електронно съдържание и др.).

**Дейност 5**Подкрепа за допълнително синхронно обучение от разстояние в електронна среда.

На Първото заседание на Комитета за наблюдение на Програма „Образование“ 2021 – 2027 г., проведено на 28.04.2023 г., бяха изменени методологията и критериите за подбор на операция „Равен достъп до училищно образование в условията на кризи“ по приоритетна ос 5. „Равен достъп до училищно образование в условията на кризи“ на Оперативна програма „Наука и образование за интелигентен растеж“ 2014 – 2020 г. (ОПНОИР).

В тази връзка Управляващият орган на ОПНОИР определи начина, по който се финансират следните допълнителни или изменени поддейности, одобрени от Комитета за наблюдение:

* Допълнително обучение по български език за децата от уязвими групи в системата на предучилищното образование
* Предоставяне на обща и/или допълнителна подкрепа за личностно развитие на деца в предучилищното образование, вкл. на деца от Украйна и от други чужди образователни системи чрез назначаване на допълнителен педагогически и непедагогически персонал
* Допълнително обучение по български език на ученици в училищното образование, вкл. на ученици от Украйна и от други чужди образователни системи
* Разработване и адаптиране на методики/инструменти за преодоляване на последиците от кризи в образователната система и тяхното въвеждане в образователния процес
* Осъществяване на тренинги за повишаване на социално-емоционалните умения в ученето
* Работа с родители (за детски градини)
* Обучения за педагогически специалисти за преподаване на български език като чужд език

С одобрените допълнителни или изменени поддейности значително се разшири обхватът на проекта, като чрез него ще се предостави подкрепа на деца от уязвими групи в детските градини, както и за учениците от Украйна, които са записани в български училища. За първи път се финансират комплексни мерки, насочени към подкрепа на учениците от българските общности в чужбина, които са се обучавали в чужди образователни системи, но са се завърнали в България и са продължили образованието си в българските училища, както и на преподавателите, които работят с такива ученици.

В рамките на проект „Равен достъп до училищно образование в условията на кризи“ в СУ „Проф. д-р Асен Златаров“ бяха обучени всички първокласници и техните родители за учебните 2023/2024, 2022/2023 и 2021/2022 години. Отново в рамките на проекта на училището бяха предоставени 7 преносими компютъра, 12 лаптопа, 15 таблета и 1 универсален шкаф за зареждане.

